
	PATVIRTINTA
Kaišiadorių r. Rumšiškių Antano Baranausko gimnazijos direktoriaus


KAIŠIADORIŲ R. RUMŠIŠKIŲ ANTANO BARANAUSKO GIMNAZIJOS 
ASMENINIŲ IŠMANIŲJŲ MOBILIŲJŲ TELEFONŲ NAUDOJIMO(SI) UGDYMO PROCESO METU TVARKA
I. BENDROSIOS NUOSTATOS
Kaišiadorių r. Rumšiškių Antano Baranausko gimnazijos Mobiliųjų telefonų naudojimosi ugdymo proceso metu tvarka (toliau – Tvarka) reglamentuoja gimnazijos mokinių ir darbuotojų naudojimosi mobiliaisiais telefonais tvarką ugdymo proceso metu Kaišiadorių r. Rumšiškių Antano Baranausko gimnazijoje. Sudarant dokumentą atsižvelgta į LR Sveikatos apsaugos ministerijos raštą „Dėl atsargumo priemonių taikymo mokyklose siekiant išvengti galimo neigiamo poveikio vaikų sveikatai naudojant mobiliuosius telefonus“ ir LR švietimo, mokslo ir sporto ministro ir LR sveikatos apsaugos ministro 2025-07-31 įsakymu Nr. V-807/V-726 „Mokinių asmeninių mobiliųjų telefonų ir kitų informacinių technologijų įrenginių naudojimo ikimokyklinio ugdymo ir bendrojo ugdymo mokykloje rekomendacijos“.

Tvarkos paskirti - padėti gimnazijai užtikrinti saugią, ugdymui palankią mokyklos aplinką, kurioje būtų apibrėžtos asmeninių mobiliųjų telefonų naudojimo taisyklės, padedančios mokiniams ugdyti atsakingo ir sąmoningo technologinių įrenginių naudojimo įgūdžius.

Asmeniniai išmanieji mobilieji telefonai tvarkoje suprantami kaip įranga, skirta skambinti ir (arba) susirašinėti teksto ir (arba) garso žinutėmis, ir (arba) klausytis, ir (arba) žiūrėti, ir (arba) dalintis garso ir vaizdo įrašais, ir (arba) naršyti internete, ir (arba) fotografuoti, ir (arba) žaisti, kitiems su ugdymu nesusijusiems tikslams.

II. NAUDOJIMASIS ASMENINIAIS INFORMACINIŲ TECHNOLOGIJŲ ĮRENGINIAIS
1. Tvarka mokiniams:
1.1. 1-8 klasėse nuo mokinio atvykimo į gimnaziją iki formaliojo ugdymo proceso pabaigos naudotis išmaniaisiais mobiliaisiais telefonais draudžiama. Jeigu mokinys į gimnaziją atvyksta turėdamas išmanųjį mobilųjį telefoną jį privalo palikti specialioje gimnazijos administracijos nurodytoje vietoje iki formaliojo ugdymo proceso pabaigos.
1.2. 1-8 klasėse gimnazijos direktoriaus įsakymu gali būti suteikta išimtinė teisė mokiniui turėti su savimi išmanųjį mobilųjį telefoną atsižvelgiant į motyvuotą tėvų (globėjų, rūpintojų) prašymą. Pvz. kai išmanusis telefonas mokiniui yra reikalingas dėl jo sveikatos būklės ar specialiųjų poreikių.

1.3. 1-8, I klasėse mokiniai gali su savimi turėti kitas komunikacijos priemones (išskyrus išmaniuosius mobiliuosius telefonus) tačiau jų garsas viso formaliojo ugdymo proceso metu turi būti išjungtas. Pamokų metu priemonės turi būti laikomos kuprinėje.

1.4. II-IV klasės mokiniai išmaniuosius mobiliuosius telefonus ir kitas komunikacijos priemones gali turėti su savimi, tačiau jų garsas viso formalaus ugdymo proceso metu turi būti išjungtas. Pamokų metu priemonės turi būti laikomos taip, kaip sutarta su dėstančiu mokytoju: specialiai tam skirtose dėžutėse arba kuprinėse.
 
1.5. Pasibaigus formaliojo ugdymo procesui, neformaliojo ugdymo būrelių, renginių ar kitų užsiėmimų metu išmaniaisiais mobiliaisiais telefonais ir kitomis komunikacijos priemonėmis mokinys gali naudotis susitaręs su mokytoju/būrelio vadovu;
1.6. 1-8 klasėse išmanieji mobilieji telefonai pamokose nėra naudojami. I-IV klasėse išmanieji mobilieji telefonai pamokoje gali būti naudojami tik mokytojo nurodymu ir tik kaip darbo priemonė („debesų“ dokumentams redaguoti, kaip skaičiuotuvas, fotoaparatas, garso ar vaizdo įrašymo priemonė ir pan.); 
1.7. gimnazijoje ir jos teritorijoje draudžiama filmuoti ar fotografuoti gimnazijos bendruomenės narius išskyrus atvejus kai filmuojama ar fotografuojama mokytojo nurodymu;
1.8. iš mokinio, pažeidusio Tvarką, mokytojas turi teisę paimti telefoną ir perduoti administracijos atstovui. Telefonas laikomas direktoriaus kabinete ir grąžinamas tik mokinio tėvams ar globėjams. Telefono paėmimo faktas fiksuojamas lentelėje (1 priedas). Segtuvas su įrašais saugomas raštinėje.
1.9. mokiniui, pažeidus Tvarką tris ir daugiau kartų, Tvarkos pažeidimai svarstomi direkciniame pasitarime dalyvaujant tėvams (globėjams, rūpintojams). Išnagrinėjus situaciją administracija turi teisę uždrausti mokiniui įsinešti išmanųjį mobilų telefoną ar kitas komunikacijos priemones į mokyklą ir jos teritoriją.
1.10. mokiniui atsisakius atiduoti telefoną, faktas fiksuojamas lentelėje (1 priedas), Tvarkos pažeidimas svarstomas direkciniame pasitarime dalyvaujant tėvams (globėjams, rūpintojams). Išnagrinėjus situaciją administracija turi teisę uždrausti mokiniui įsinešti išmanųjį telefoną ar kitas komunikacijos priemones į mokyklą ir jos teritoriją.
2. Tvarka mokytojams ir kitiems gimnazijos darbuotojams:
 2.1. pamokų, susirinkimų, posėdžių ir kitų renginių metu draudžiama naudotis mobiliaisiais telefonais, t.y. telefono garsas turi būti išjungtas. Kai būtina atsiliepti į skambutį, mokytojas nesutrikdydamas vykstančios veiklos, turi teisę išeiti trumpam pokalbiui į koridorių; 
 
2.2. klasės auklėtojas per pirmąją kiekvienų mokslo metų mokymosi savaitę supažindina mokinius su Tvarka ją aptardamas, o tėvus (globėjus, rūpintojus) Tvarka išsiųsdamas į elektroninį dienyną.
 2.3. nepedagoginiai darbuotojai mobiliaisiais telefonais gali naudotis savo nuožiūra, jei tai netrukdo ugdymo procesui;
2.4. pažeidusiam tvarką darbuotojui, direktoriaus įsakymu gali būti taikoma drausminė nuobauda.
III. REIKALAVIMAI GIMNAZIJAI

3. Prie įėjimo į gimnaziją ir ant  klasių durų turi būti priklijuoti lipdukai, gimnazijos mokiniams ir darbuotojams primenantys Tvarką bei informuojantys svečius, kad gimnazijos teritorijoje mobiliojo telefono garsas turi būti išjungtas.

4. Gimnazija sudaro sąlygas tėvams (globėjams, rūpintojams), esant poreikiui, susisiekti su mokiniu formaliojo ugdymo proceso metu skambinant į gimnazijos raštinę (tel. +37034647141) arba socialinei pedagogei (+37064620190).
IV. BAIGIAMOSIOS NUOSTATOS
5. Su patvirtinta mokinių asmeninių išmaniųjų mobiliųjų telefonų naudojimo tvarka gimnazijos bendruomenė supažindinama Tvarką paskelbiant gimnazijos interneto svetainėje. Tvarka tvirtinama direktoriaus įsakymu. Tvarka gali būti koreguojama, atsižvelgiant į gimnazijos savivaldos institucijų pasiūlymus. 
_________________________________









1 priedas

MOKINIŲ NAUDOJIMOSI IŠMANIUOJU MOBILIUOJU TELEFONU UGDYMO PROCESO METU BE MOKYTOJO LEIDIMO REGISTRAVIMO LENTELĖ

	Eil. Nr.
	Data ir pamoka
	Mokinio vardas, pavardė
	Mokytojo vardas, pavardė, parašas
	Situacijos aprašymas (telefonas konfiskuotas/mokinys nesutiko jo atiduoti)
	Telefoną atsiėmusių tėvų/globėjų vardas, pavardė, parašas, data

